Internacia Kongreso de Blindaj Esperantistoj
#000000
Vi trovos en ĉi tiu paĝo ĉiujn necesajn informojn pri tio, kiel veturi al Slovakio, al la urbo Nitro kaj al la kongresejo.
#000001
Detala Google-mapo, kiu indikas la kongresejon, hotelojn kaj aliajn gravajn lokojn de la kongreso
#000003
Por koni horarojn de ĉiuj trajnoj kaj interurbaj busoj ene de Slovakio, kaj inter Slovakio kaj najbaraj landoj, uzu la tre bonan retejon cp.sk. Ĝi donos al vi precizajn informojn pri konektoj kaj estas disponebla slovake, angle kaj germane (eblas ŝanĝi la lingvon sube). Se vi havas studentan legitimilon, kunportu ĝin kaj montru ĝin, kiam vi aĉetas biletojn: vi ofte povos havi rabaton.
#000004
Se vi volas veturi al UK kun aliaj esperantistoj, karavano (grupa trajnvojaĝo) povas esti bona solvo por vi. Planita estas jam karavano de Seulo tra Eŭrazio. Legu pli pri karavanoj ĉi tie.
#000006
De la Viena flughaveno iras ege ofte (ĉiuhore aŭ eĉ pli ofte) busoj al Bratislavo. La vojaĝo daŭras 1 horon. Elbusiĝi vi povas aŭ ĉe la Bratislava flughaveno (“Bratislava,,letisko”), aŭ ĉe la busa stacidomo (“Bratislava,,AS MHD”). Atentu pri itinero de la konkreta buso. Eblas mendi la biletojn rete aŭ simple aĉeti rekte de la ŝoforo. La veturado kostas proksimume 8 €.
#000008
De la urbo mem veturas ankaŭ oftaj trajnoj inter la Viena ĉefstacidomo (“Wien Hbf”) kaj la Bratislava ĉefstacidomo (“Bratislava hl. st.”). La veturado daŭras unu horon. Horarojn kontrolu ĉe cp.sk.
#000009
En la ĉefurbo eblas veturi per urba trafiko (busoj, tramoj, trolebusoj). Bileton aĉetu antaŭ eniro en veturilon kaj tie ne forgesu validigi ĝin (tiucelaj aparatoj troviĝas en ĉiuj publikaj trafikiloj). Ili aĉeteblas en kioskoj, en aŭtomatoj ĉe stacioj, aŭ en konstruaĵo tuj apud ĉefa trajna stacidomo.
#000010
Estas pli facile atingi Nitron per buso ol per trajno, do ni rekomendas al vi iri al la busa stacidomo. Ne ekzistas rekta buso de la flughaveno al la busa stacidomo; vi devas nepre ŝanĝi en la trajna stacidomo.
#000011
Biletojn por publika transporto en Bratislavo vi povas aĉeti en oranĝkoloraj aŭtomatoj ĉe bushaltejoj. Vi bezonas jam havi eŭro-monerojn. Baza 15-minuta bileto kostas 0,70 €, 30-minuta kostas 0,90 €, 60-minuta kostas 1,20 €. Infanoj ĝis 15 jaroj, studentoj ĝis 25 jaroj kaj homoj ekde 62 jaroj havas duonan rabaton (vidu la detalan prezaron). Bileto rajtigas ŝanĝi veturilon tiom ofte, kiom oni volas.
#000012
El la flughaveno al la ĉefa trajna stacidomo aŭ male: la numero 61 (Letisko → Hlavná stanica), la veturo daŭras 25 minutojn.
El la busa stacidomo al la ĉefa trajna stacidomo aŭ male: la numero 210 (Autobusová stanica → Hlavná stanica), la veturo daŭras 10 minutojn.
#000013
Por iri de la flughaveno al la aŭtobusa stacidomo, vi devas aĉeti 60-minutan bileton kaj ŝanĝi buson en la trajna stacidomo.
#000014
El Bratislavo iru per buso al Nitro. (Eblas iri ankaŭ trajne, sed nur busoj ebligas rektan veturon). Busoj estas oftaj kaj la veturo daŭras proksimume 1 horon kaj 20 minutojn. La bileton aĉetu rekte de la ŝoforo (kontraŭ 4-5 €). Ekzistas ankaŭ rektaj busoj de la bratislava flughaveno al Nitro, sed tiuj estas malpli oftaj. Horarojn kontrolu denove ĉe cp.sk (ne forgesu, ke la urbo nomiĝas Nitra slovake).
#000015
Ekzistas ĉiutage pluraj trajnaj konektoj de la Orienta stacidomo de Budapeŝto (Budapest-Keleti pályaudvar) al Nitro, ĉiam kun ŝanĝo en Nové Zámky. La veturo daŭras ĉirkaŭ 3 horojn. Por pli detalaj klarigoj, vidu la paĝon Veni de Budapeŝto.
#000017
La vojo de la stacidomo ĝis la kongresejo. Vidu ankaŭ detalan mapon, kiu montras gravajn lokojn en Nitro.
#000018
En Nitro, la busa kaj trajna stacidomoj estas unu apud la alia. De tie estas tri ebloj:
#000019
Iri piede. Eblas iri al la kongresejo en 20 minutoj: vidu mapon.
Iri buse. De la stacidomo, iru per la buso 19 ĝis la kvara haltejo, “Univerzity” (“Universitatoj”). Aĉetu bileton rekte de la ŝoforo; veturo kostas 0,80 €, aŭ 0,50 € por infanoj, studentoj kaj emerituloj. Vi povas konsulti mapon, horaron kaj prezaron. Tamen la busoj estos senpagaj dum la tuta daŭro de la UK, danke al subteno de la urbo Nitro! Sufiĉos montri vian nomŝildon al la ŝoforo. (Tio validas nur por la urbaj busoj, ne por distancaj konektoj, kaj nur de la 23-a ĝis 30-a de julio.)
Iru per taksio. Depende de la kompanio, tio kostos maksimume 3 €. Vi povos trovi taksiojn, kiuj atendas ĉe la stacidomo, aŭ rekte mendi ĉe unu el la kompanioj: Moje Taxi, City Taxi, One Taxi Nitra.
#000020
Se vi alvenos la 23-an de julio, vi eĉ ne bezonos zorgi pri taksioj kaj mapoj: la urbo Nitro sponsoras transporton de la kongresanoj de la nitra trajna/busa stacidomo al la kongresejo per ĉarma trajneto!
#000021
Nitro estas facile atingebla aŭte de Bratislavo per la aŭtoŝoseo D1 kaj la rapidvojo R1. La adreso de la kongresejo estas:
#000022
Notu, ke se vi veturas per aŭtoŝoseo, vi nepre devas aĉeti aŭtoŝosean markon (diaľničná známka). Nun eblas aĉeti elektronikan markon; 10-taga marko por kutima aŭto kostas 10 €. Pli da informoj (slovake, angle, germane, ruse, pole, hungare).
#000023